钦定古今图书集成/明伦汇编/宫闱典/第090卷 > 淮阳公主 下嫁王承庆 > 郜国公主 下嫁裴徽 又嫁萧升
## 钦定古今图书集成/明伦汇编/宫闱典/第090卷 > 淮阳公主 下嫁王承庆 > 郜国公主 下嫁裴徽 又嫁萧升

按《唐书公主列传》：“郜国公主，始封延光，下嫁裴徽，又
嫁萧升。升卒，主与彭州司马李万乱，而蜀州别驾萧
鼎、澧阳令韦恽、太子詹事李昇，皆私侍主家。久之，奸
闻，德宗怒，幽主它第，杖杀万，斥鼎、恽昇岭表。贞元四
年，又以厌蛊废。六年，薨。子位坐以蛊祝囚端州，佩儒
偲囚房州。前生子驸马都尉裴液囚锦州。主女为皇”
太子妃。帝畏妃怨望，将杀之。未发，会主薨。太子属疾，
乃杀妃以厌灾。谥曰“惠。”按《萧瑀传》：“衡次子升，尚郜
国大长公主，肃宗女也。升早卒，主以奸蛊事再得罪
废，诸子悉逐丑地女为皇太子妃，太子请离婚。”